রোহিঙ্গাদের জন্য তিন দেশের যৌথ মিশন : কক্সবাজারে রোহিঙ্গাদের মানবিক সহায়তায় সংযুক্ত আরব আমিরাত, সৌদি আরব ও মালয়েশিয়া যৌথ মিশন পরিচালনা করতে রাজি হয়েছে। মালয়েশিয়ার দ্য স্টার পত্রিকার অনলাইনে গতকাল শনিবার প্রকাশিত এক প্রতিবেদনে বলা হয়েছে, মালয়েশিয়ার প্রতিরক্ষামন্ত্রী হিশামউদ্দিন হুসেইন সৌদি আরবের ক্রাউন প্রিন্স মোহাম্মদ সালমান ও সংযুক্ত আরব আমিরাতের ক্রাউন প্রিন্স শেখ মোহাম্মদ জায়েদ আল-নাহিয়ানের সঙ্গে এ বিষয়ে কথা বলেছেন।